
Nr. 99

AVIZ

asupra propunerii legislative privind instituirea voluntariatului în armată
Cu adresa nr. PlX69 din 25.02.2004, Biroul Permanent, conform art. 89  din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind instituirea voluntariatului în armată. 

In urma examinării, în şedinţa din data de 04.03.2004, Comisia, cu unanimitate de voturi, a hotărât respingerea din următoarele considerente:

Propunerea legislativă nu asigură sistematizarea, unificarea şi coordonarea legislaţiei în acest domeniu, fiind eludate mai multe aspecte care trebuiesc reglementate în mod unitar şi coerent.

Totodată, nu a fost reglementat modul în care se poate reveni la serviciul militar obligatoriu în caz de război, la mobilizare sau la instituirea măsurilor excepţionale.

Ministerul Apărării Naţionale şi Ministerul Administraţiei şi Internelor au în vedere trecerea graduală de la o armată care se bazează în mare măsură pe conscripţi, la o armată profesionistă.

Guvernul a elaborat proiectul de lege prin care se reglementează pregătirea populaţiei pentru apărare. Această concepţie răspunde intereselor actuale şi de perspectivă ale societăţii româneşti, în domeniu, compatibilă cu reglementările existente în ţările comunitare şi în cele membre NATO. Proiectul de Lege conţine şi problematica referitoare la instituirea voluntariatului în armată.

